29. 10. 93 De Europæiske Fællesskabers Tidende Nr. L 268/83 KOMMISSIONEN KOMMISSIONENS BESLUTNING af 1. oktober 1993 om det i Rådets direktiv 92/3/Euratom omhandlede standardledsagedokument til overvågning af og kontrol med overførsel af radioaktivt affald (93/552/Euratom) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Atomenergifællesskab, under henvisning til Rådets direktiv 92/3/Euratom af 3. februar 1992 om overvågning af og kontrol med over- førsel af radioaktivt affald mellem medlemsstaterne samt ind i og ud af Fællesskabet (1), særlig artikel 20, og ud fra følgende betragtninger : I henhold til direktiv 92/3/Euratom skal Kommissionen udarbejde et standarddokument ; nævnte direktiv finder ikke alene anvendelse på over- førsler af radioaktivt affald mellem medlemsstaterne, men også på import ind i og eksport ud af Fællesskabet samt på transit inden for Fællesskabet fra et tredjeland til et andet tredjeland ; under visse omstændigheder kan en anmodning omfatte mere end én overførsel ; ! alle disse tilfælde bør være omfattet af et standarddoku- ment, der indeholder flere dele, der tager højde for de forskellige tilfælde, direktivet omhandler ; de i denne beslutning fastsatte foranstaltninger er i over- ensstemmelse med udtalelse fra det udvalg, der er nedsat i henhold til artikel 19 i nævnte direktiv — VEDTAGET FØLGENDE BESLUTNING : . Artikel 1 Det standarddokument, der er knyttet som bilag til denne beslutning, anvendes i forbindelse med enhver form for overførsel af radioaktivt affald mellem medlemsstaterne (1) EFT nr. L 35 af 12. 2. 1992, s. 24. eller ind i og ud af Fællesskabet, som er omfattet af direktiv 92/3/Euratom. Artikel 2 Standarddokumentet udfyldes efter anvisningerne i de enkelte dele. Artikel 3 1. Standarddokumentet trykkes med sort skrift på hvidt papir, mindst 40 g/m', og papirstyrken skal være tilstræk- kelig til, at dokumentet ikke krølles eller rives i stykker ved normal brug. 2.  Standarddokumentets format er 210 x 297 mm (A4), med en længdetolerance på — 5 mm og +8 mm. 3. Medlemsstaterne kan kræve, at dokumentet angiver trykkeriets navn og adresse eller indeholder et mærke, der gør det muligt at identificere trykkeriet. Medlemsstaterne kan også gøre privat trykning af dokumentet betinget af forudgående tilladelse. Artikel 4 Medlemsstaterne træffer de nødvendige foranstaltninger for at efterkomme denne beslutning senest den 1. januar 1994. Artikel 5 Denne beslutning er rettet til medlemsstaterne. Udfærdiget i Bruxelles, den 1. oktober 1993. På Kommissionens vegne Yannis PALEOKRASSAS Medlem af Kommissionen